b'\n_START_ARTICLE_\nHans Pfl\xc3\xbcgler\n_START_PARAGRAPH_\nJohannes Christian "Hansi" Pfl\xc3\xbcgler (s. 27. maaliskuuta 1960 Freising, L\xc3\xa4nsi-Saksa) on saksalainen jalkapalloilija. H\xc3\xa4n voitti maailmanmestaruuden vuoden 1990 MM-kisoissa. Pfl\xc3\xbcgler pelasi puolustajana ja puolustavana keskikentt\xc3\xa4pelaajana._NEWLINE_Hans Pfl\xc3\xbcgler pelasi koko uransa Bayern M\xc3\xbcncheniss\xc3\xa4. H\xc3\xa4n aloitti vuonna 1981 ja pelasi vuoteen 1995 asti. Tosin viimeisell\xc3\xa4 kaudella h\xc3\xa4n pelasi vain yhden Bundesliga-ottelun. Pfl\xc3\xbcgler voitti Bayern M\xc3\xbcncheniss\xc3\xa4 viisi kertaa Saksan mestaruuden ja kolmesti Saksan cupin. H\xc3\xa4n oli kahdesti Euroopan Cupin loppuottelussa, mutta molemmilla kerroilla tuli tappio. Pfl\xc3\xbcgler kokeili viel\xc3\xa4 paluuta kentille ja pelasi kaudella 2001\xe2\x80\x932002 Saksan etel\xc3\xa4isess\xc3\xa4 aluesarjassa Bayern M\xc3\xbcnchenin reservijoukkueessa 32 ottelua._NEWLINE_Saksan jalkapallomaajoukkueessa Pfl\xc3\xbcgler pelasi 11 maaottelua vuosina 1987\xe2\x80\x931990 ja oli voittamassa maailmanmestaruutta vuonna 1990.'